text: Flere end 100 klager over Solopgang
  02 januar 2014 kl. 15.02
  Flere en 100 danskere har klaget over fyrværkeri-batteriet Solopgang til Sikkerhedsstyrelsen i Esbjerg. Batteriet er formelt godkendt, men der kan være et problem ved butikskædens egenkontrol.
  - Det er jo T. Hansen, der er ansvarlig for de produkter, som de markedsfører, siger pressechef Dorthe Rasmussen fra Sikkerhedsstyrelsen.
  Efter de mange klager er Solopgang udtaget til sikkerhedskontrol. Pressechefen ønsker derfor ikke at udtale sig om den konkrete sag.
  Til dr.dk siger hun:
  - Det, jeg tænker måske kan være et problem, er virksomhedens egenkontrol. Men som sagt er det alt tidligt at udtale sig om det. Men det kan være et af problemområderne.
  - Når man importerer fyrværkeri til Danmark, så siger loven jo, at man skal underkaste sit fyrværkerilager løbende kontrol, og man skal også kontrollere de produkter, man modtager, siger Dorthe Rasmussen.
  http://www.dr.dk/Nyheder/Indland/2014/01/02/111701.htm
  Styrelsen anbefaler af sikkerhedsmæssige årsager, at man ikke affyrer batteriet, før resultatet af de tekniske undersøgelser foreligger.
  Reglerne siger, at man må fyre fyrværkeri af til og med d. 5. januar.
  